ZAPISNIK

[bookmark: _Hlk80603438]19. sjednice Vijeća Mjesnog odbora „Knez Mislav“ održane dana 19. prosinca 2022., s početkom u 16:30 sati u prostorijama Mjesnog odbora „Knez Mislav“, Domagojeva 8

NAZOČNI ČLANOVI VIJEĆA: Iva Janeš, Vera Krnajski Hršak, Andrea Nothig Šarić, Kristina Vačevski 
Predsjednica Vijeća Mjesnog odbora „Knez Mislav“ Iva Janeš (dalje u tekstu: predsjednica Vijeća) predsjedava sjednicom. Budući da postoji kvorum, odluke su pravovaljane.
Zapisnik 18. sjednice Vijeća Mjesnog odbora „Knez Mislav“ održane dana 22. studenog 2022., jednoglasno je prihvaćen.
Vijeće Mjesnog odbora „Knez Mislav“ donosi sljedeći:


DNEVNI RED:


1. Stanje prometa i sigurnosti na području Mjesnog odbora „Knez Mislav“

2. Izvještaj s dežurstva

3. Pitanja i prijedlozi


[bookmark: _Hlk99044238][bookmark: _Hlk99044471]AD 1.Stanje prometa i sigurnosti na području Mjesnog odbora „Knez Mislav“

Bezbroj puta smo ukazivali na prometne i sigurnosne poteškoće našeg Mjesnog odbora – prilažemo e-mailove građana i prijava nadležnim institucijama. Na žalost situacija se samo pogoršava. 
[bookmark: _Hlk101372035]Kolegica  Kristina Vačevski se intenzivno bavi ovom tematikom, shodno tome predlažemo pokretanje građanske peticije, koju će Mjesni odbor „Knez Mislav“ podržati. 
	

AD 2. Izvještaj s dežurstva

Zbog smanjenja broja članica vijeća – od 5 članica ostajemo samo nas 3, mijenjamo termin dežuranja u Mo-u. 
Novi termin je svaki drugi utorak u mjesecu, od 16:00 do 18:00 sati (odnosno po dogovoru i mogućnostima). 
Za sve dodatne upite građana stojimo na raspolaganju preko našeg e-maila i FaceBook stranice Mo-a.


 


AD 3. Pitanja i prijedlozi

· Nakon nekoliko zaprimljenih pritužbi građana iz Domagojeve ulice te naše intervencije prema Čistoći, u rekordnom roku smo uspjele dobit žuti kontejner (ispred kućnog br. 14.) čime se službeno oformio „zeleni otok”. Veliki problem gomilanja otpada predstavlja podest ispred dućana Lonia, koja ima svoj privatni metalni (nakaradni) kavez za odlaganja papira, koji često bude pretrpan i van predviđenog prostora. Kontaktirana je uprava Lonie no do sada nisu ništa napravili da se ta situacija sanira. Molimo za dodatni informaciju u kojem smjeru komunicirati ovu problematiku. 
· Više od sedam mjeseci čekamo informacije/izvedbu prihvaćenog Zaključka o prenamjeni taxi stajališta kod hotela Sheraton (10 mjesta, 5 vraćamo građanima). Također nas zanima postoji li mogućnost skorog revidiranja „dozvola za parking” korisnicima raznih prostora poput udruga i stranaka – imamo primjer „napuštenog” auta parkiranog u ul. Kneza Mislava, na stranačkom parkingu. 
· Vere Krnajski Hršak, kolegica i inicijatorica akcije sakupljana knjiga za OŠ u Sisku nas informira o provedenoj akciji:

„U razdoblju od 7. do 13. 2022. studenog u akciji sakupljanja knjiga za OŠ Braća Ribar u Sisku, koja je primila i đake iz Petrinje, prikupljeno je preko 300 knjiga za lektiru od 1. do 8. razreda. 
U akciji su sudjelovali građani, đaci i studenti pozivani preko Facebook stranice MO Knez Mislav, mailing liste Centar kvartovska (Anamarija Huzjan) i plakata (XVI gimnazija, Sunčana-Lea Kolbezen) i drugih mrežnih stranica (npr. Antonija Jelaš). Najveći donatori su bili studenti Zdravstvenog veleučilišta (pod vodstvom profesorice Sande Marjanović), Andrea Spiedlick, prof. dr.sc. Dubravka Težak i profesorice Ekonomskog fakulteta dr.sc. Višnja Kabalin Borenić i Boglarka Kiss Kulenović.Podršku akciji dale su i voditeljice radionice  "Želim znati kako smanjiti" Udruge za nezavisnu medijsku kulturu (Dragica Mateković Rubić) koja se održala u MO Knez Mislav 12.11. te na sajmu razmjene u MO Voćarska (Vedrana Čorić). 
U Mjesnom odboru „Knez Misla“! knjige su se skupljale u dežurstvima tijekom 2 tjedna u studenom, gdje su građani mogli donijeti svoje donacije i porazgovarati o eventualnim daljnjim akcijama u mjesnom odboru i gradu. Iako malobrojni, oni koji su došli, izrazili su želju za razmjenom stvari. Studenti i roditelji donosili su svoje knjige iz osnovne škole ili su sami kupili ili se udružili kako bi kupili nove knjige - jedna grupa je donirala čak 49 novo kupljenih knjiga.
U Sisak smo knjige odvezli 13.prosinca 2022. gdje smo u Osnovnoj školi Braća Ribar gdje nas je primila ravnateljica Vesna Šebek i učiteljica razredne nastave Zdenka Balen. Uz skromnu zakusku, razgovaralo se o daljnjim potrebama đaka i mogućoj suradnji s nekim osnovnim školama u Zagrebu (uzajamne posjete) i fakultetima (Dan karijera za učenike 8. razreda). Uz zahvale ravnateljica, učiteljica i knjižničarka su svoje oduševljenje dobrotom koju su doživjele i naglasile da im je ovom donacijom uvelike olakšan problem rada s lektirnom građom.

           Izvješće sastavila Vera Krnajski Hršak”.





Sjednica je završena u 18:30 sati.
Zapisničarka: Iva Janeš

KLASA: 024-08/22-003/2556
URBROJ:251-13-11-1/006-22-02 
Zagreb, 19. prosinca 2022.

